OpenLLM-France/wikimedia huggingface dataset:
# Mongoliako basa asto

Taxotaula bat irakurtzeko eraMongoliako basa astoa Kontserbazio egoera: kaltebera :
Jatorrizko herrialdea(k):  Mongolia  Txina :
Sailkapen zientifikoa :
| Erreinua: | Animalia |
| Filuma: | Chordata |
| Klasea: | Mammalia |
| Ordena: | Perissodactyla |
| Familia: | Equidae |
| Generoa: | Equus |
| Espeziea: | Equus hemionus |
| Azpiespeziea: | Equus hemionus hemionus |
Pottoka :
Sinonimoak :
Mongoliako onagroa. Khulan. :
Mongoliako basa-astoa edo khulan, Equus hemonionu hemionus, (Mongolieraz:Хулан, Txineraz: 蒙古野驢), Mongolian eta Txinako iparraldean hedaturik dagoen onagroaren azpiespezie baten izena da.
Mongoliako onagroa aditu batzuek aipatzen duten Gobiko khulan (Equus hemionus luteus) edo chigetai edo dziggetai azpiespezie berbera izan daiteke.
Siberiako hegoaldean zein Kazakhstanen berriz, ehiza zuzenak galdu omen zuen onagroaren azpiespezie hau.

## Erreferentziak

* ↑ http://www.iucnredlist.org/details/7951/0
* ↑ Clark, B. and Duncan, P. (1992). "Asian Wild Asses - Hemiones and Kiangs (E. hemionus Pallas and E. kiang Moorcroft)", pp. 17–21. In: P. Duncan (ed.) Zebras, Asses, and Horses: An Action Plan for the Conservation of Wild Equids. Gland, Switzerland: IUCN/SSC Equid Specialist Group.

## Kanpo estekak

* Datuak: Q2351107
* Multimedia: Equus hemionus hemionus / Q2351107
* Espezieak: Equus hemionus hemionus
# Mongoliako goi-lautada

Mongoliako goi-lautada Erdialdeko Asiako goi-lautadaren zatia da eta 3.200.000 kilometro koadroko (1,200.000 m2) azalera du gutxi gorabehera. Ekialdean Khingan Handiko mendiak ditu, hegoaldean Yin mendiak, mendebaldean Altai mendiak eta iparraldean Saian eta Khentii mendiak. Lautadan Gobi basamortua eta estepa lehorreko eskualdeak kokatzen dira. 1.000tik 1.500 metrora bitarteko altuera du, Hulunbuir izanik punturik baxuena eta Altain altuena.
Politikoki, goi-lautada Mongolia, Txina eta Errusiaren artean dago banatuta. Txinako Barne Mongolia eta Xinjiang eskualde autonomoen zati batzuk daude goi-lautadan. Errusian, Buriatia-n eta Irkutsk oblasta-ko hegoaldean kokatzen da goi-lautada.

## Ingurumen-aldaketak

Mongoliako goi-lautadako aintzira askoren, hala nola Qagaan Nurr eta Xingkai lakua, azalera bi herenean murriztu da. Batzuk erabat lehortu dira: Huangqihai lakua eta Naiman Xihu erabat lehortu ziren 1980 eta 2010 artean. Aintzira batzuk, hala nola Juyan Ekialdeko lakua eta Had Paozi, berriz, handitu egin dira; baina batez beste aintziren azalera %30 murriztu da.

## Erreferentziak

* 1 2 Zhang, Xueyan; Hu, Yunfeng; Zhuang, Dafang; Qi, Yongqing; Ma, Xin. (2009). «NDVI spatial pattern and its differentiation on the Mongolian Plateau» Journal of Geographical Sciences (Springer-Verlag) 19 (4): 405. doi:10.1007/s11442-009-0403-7..
* ↑ Shrinking Lakes on the Mongolian Plateau. NASA 8 April 2015.
* ↑ Tao, Shengli; Fang, Jingyun; Zhao, Xia; Zhao, Shuqing; Shen, Haihua; Hu, Huifeng; Tang, Zhiyao; Wang, Zhiheng et al.. (17 February 2015). «Rapid loss of lakes on the Mongolian Plateau» Proceedings of the National Academy of Sciences 112 (7): 2281–2286. doi:10.1073/pnas.1411748112. OCLC .4343146 PMID 25646423..

## Ikus, gainera

* Asiako geografia.

## Kanpo estekak

* John, Ranjeet. (2013). «Vegetation response to extreme climate events on the Mongolian Plateau from 2000 to 2010» Environmental Research Letters (IOP Publishing) 8 (3): 035033. doi:10.1088/1748-9326/8/3/035033..
* «Mongolian Plateau region, Mongolia and China» Britannica.com (Encyclopædia Britannica) 2 August 1999.
* Datuak: Q560198
# Mongolia eta Errusia arteko muga

Mongolia eta Errusia arteko muga Mongolia eta Errusiako Federazioa banatzen dituen nazioarteko muga da. Muga 3.485 kilometroko nazioarteko muga jarraitua da, eta 1911n sortu zuten, Mongoliak bere independentzia aldarrikatu zuenean.

## Historia

Mongolia eta Errusiaren arteko egungo muga 1727an sortu zen, Mongolia oraindik Qing Inperioaren zati zenean, eta herrialde hauen arteko bi hitzarmenen bidez ezarri zuten.
Mongolia eta Tuvaren arteko mugaren zatia, Errusia, 1940an ezarri zuten Mongolia eta Tannu Tuvako Herri Errepublikaren arteko mugako hitzarmen baten bidez, 1958 eta 1976an aldaketa txikiagoak izan zituena.
Mugaren mugaketa 1959-1960an hasi zen Mongolia-Tuva tarterako eta 1977-1979an mugaren gainerako zatirako. Mugaketa 1980ko azaroaren 29an amaitu zen, Mongoliaren eta Sobietar Batasunaren arteko Mugako Ituna sinatuta.

## Mugaldeko entitateak

Mongoliaren partez, honako aimag edo probintzia daude mugan:
* Bayan-Ölgiy
* Uvs
* Zavhan
* Hövsgöl
* Bulgan
* Selenge
* Hentiy
* Dornod
Errusiak, berriz, honako entitateak ditu:
* Altaiko Errepublika
* Tuvako Errepublika
* Buriatiako Errepublika
* Zabaikalski kraia

## Erreferentziak

* ↑ Central Intelligence Agency. The World Factbook. .
* ↑ (Polonieraz) www.rosjapl.info. Stosunki Rosji z Chinami - Rosja, Ukraina i kraje b. ZSRR. .
* ↑ (Errusieraz) "ДОГОВОР МЕЖДУ ПРАВИТЕЛЬСТВОМ СССР И ПРАВИТЕЛЬСТВОМ МОНГОЛЬСКОЙ НАРОДНОЙ РЕСПУБЛИКИ О РЕЖИМЕ СОВЕТСКО-МОНГОЛЬСКОЙ ГОСУДАРСТВЕННОЙ ГРАНИЦЫ, СОТРУДНИЧЕСТВЕ И ВЗАИМНОЙ ПОМОЩИ ПО ПОГРАНИЧНЫМ ВОПРОСАМ"(Вместе с "ПРОТОКОЛОМ К ДОГОВОРУ...")(Подписан в г. Москве 26.11.1980) - Сейчас.ру. .

## Kanpo estekak

* Datuak: Q771362
* Multimedia: Mongolia-Russia border / Q771362
# Mongoliako bandera

Mongoliako bandera :
| Erabilera | |
| Proportzioa | 1:2 |
| Erabakia | 1992 |
| Koloreak | |
Mongoliako bandera 1992ko otsailaren 12an erabakitakoa da. Hiru zutabe gorri eta urdinek osatzen dute eta lehenengo zutabean herrialdeko entseinua nagusia azaltzen da horiz.

## Kanpo estekak

* Datuak: Q165552
* Multimedia: National flag of Mongolia / Q165552
# Mongoliako gobernuaren eta Tibeten arteko laguntasun eta aliantza ituna

Mongoliako gobernuaren eta Tibeten arteko laguntasun eta aliantza ituna 1913ko otsailaren 2an sinatu zen Urgan (gaur egungo Ulan Bator). Hala ere, Tibeteko ordezkariek itun hori sinatzeko zuten zilegitasunara zalantzan dagoenez, berau itun baten izaera duen zalantzan dago.

## Erreferentziak

* ↑ Udo B. Barkmann, Geschichte der Mongolei, Bonn 1999, 119-122 orr.
* ↑ Smith, Warren, "Tibetan Nation", 186.

## Kanpo estekak

* (Ingelesez) Itunaren ingelesezko itzulpena
* Datuak: Q152533
* Multimedia: Treaty of friendship and alliance between the Government of Mongolia and Tibet / Q152533
# Mongolia (aldizkaria)

Mongolia Katalunian argitaratzen den aldizkari satirikoa da. Paperean argitaratuta, Espainia osoan banatzen da. Lehenengo alea 2012ko martxoaren 23an plazaratu zen. Aldizkariaren lema hau da: "Revista satírica sin mensaje alguno" (Mezurik gabeko aldizkari satirikoa).

## Edukiak

Sortzaileen arabera Mongoliak aurretik zabaldutako beste aldizkari satirikoetan oinarritu zen, besteak beste, La Codorniz, Hermano Lobo, El Papus, Barcelona, The Clinic. Baita Monty Pythonen eragina ere onartzen dute.
Aldizkarian umorea nagusi bada ere, baita ere eduki politikoak eta ikerketako lanak jasotzen ditu.

## Sariak

Sortu zenetik sari ugari jaso ditu:
* 2013an, Europako Kazetarien Elkarteak giza-eskubideen defentsan egindako lana saritu zuen.
* 2014an, Museo Della Satira de Forti dei Marmi-k (Italia) aldizkari satiriko onenari saria eman zion.
* 2015ean, Cartelera Turia aldizkariak "Huevo de Colón" saria eman zion.

## Beste aktibitateak

Aldizkaritik at, Mongolia aldizkariak beste ekimenak ere eraman ditu aurrera. 2013an zuzeneko espektakulua sortu zuen, Mongolia, el Musical. Jarraian Mongolia, el Musical 2.0 eta, 2018an, Mongolia sobre hielo. Espektakulu guztiek aldizkariaren espiritu ganberroa jasotzen dute.
Telebistan ere saio desberdinak egin dituzte. Espainiako laSexta katean, esaterako, "Al Rojo Vivo" saioan, Informe Mongolia egin dute. Flooxer plataforman, bestetik, astero, Mongolia te lo explica saioa egiten dute.

## Erreferentziak

* Datuak: Q5651926
# Mongoliako Herri Errepublika

Mongoliako Herri Errepublika (mongolieraz: Бүгд Найрамдах Монгол Ард Улс (БНМАУ), Bügd Nairamdakh Mongol Ard Uls (BNMAU)) 1924 eta 1992 bitartean egon zen estatu burujabe sozialista izan zen, gaur egungo Mongolia herrialdearen lurretan kokatua. Alderdi bakarreko errepublika sozialista marxista-leninista izanik, Mongoliar Herriaren Alderdi Iraultzailearen agintaritzapean, Sobietar Batasunarekin gertuko harremanak izan zituen. Muga geografikoei dagokienez, iparraldean, Sobietar Errepublika Sozialisten Batasuna zuen mugakide; hegoaldean, berriz, Txina.

## Kanpo estekak

* Datuak: Q212056
* Multimedia: People's Republic of Mongolia / Q212056
# Mongolen inbasioak

Mongolen inbasioak mongolek XIII. mendean Mendebaldeko eta Erdialdeko Asian hasitako konkistak izan ziren. 1240 inguruan Europaraino iritsi ziren. Konkista haien hedapenak eta bizkortasunak ez dute parekorik, hunoen inbasioak izan ezik.
Mongolen Inperioa XIII. mendean garatu zen Asia osoan egindako konkista eta inbasio batzuen bidez eta 1240ko hamarkadan Ekialdeko Europara heldu. Mongoliar inperioa lehorrez egindako inperio bat izan zen, telurokrazia bat, zalditeriarentzako eta behi-aziendarentzako belarrak elikatzen zuena. Horrela, mongolen konkista eta lapurretarik handienak urtaro beroetan gertatu ziren, ganadurako belar nahikoa zegoenean.
Tartariarren eta mongolen erasoek Errusiako estatuen aurka segitu zuten, mongolen inperioko banaketaren ondoren 1260. urtearen inguruan. Beste nonbait, Txinako mongolen lurralde irabaziek XIV. mendean iraun zuten Yuan dinastiaren pean, Persiakoek XV. mendean segitu zuten Timur Inperiopean. Indian, mongoliar estatu bat XIX. mendera arte iraun zuen, Mughal Inperioaren moduan.

## Kanpo estekak

* Datuak: Q2092093
* Multimedia: Mongol conquests / Q2092093
# Montserrat Tura

Montserrat Tura i Camafreita (Mollet del Vallès, Katalunia, 1954ko azaroaren 6a) kataluniar politikari eta saiakera-idazlea da. Gaur egun Moviment d'Esquerres alderdiko kide da.
Ibilbide oparoko politikaria da. 1987 eta 2003 bitartean Mollet del Vallèsko alkatea izan zen. Alkatetzatik Kataluniako Generalitatera igaro zen, 2003tik 2006ra Kataluniako Generalitateko herrizaingo sailburua izan zen. Ondoren, 2006tik 2010era, justizia sailburua izan zen. Azkenik, 2010etik 2012ra, Kataluniako Parlamentuko Mahaiko bigarren idazkaria izan zen.
2017an Carles Rahola saiakera-saria irabazi zuen.
* Datuak: Q6745167
* Multimedia: Montserrat Tura i Camafreita / Q6745167
# Montserrateko leizea

Montserrateko Leize Santua (katalanez: Santa Cova de Montserrat) 880an Ama Birjinaren irudia aurkitu zen tokia da, bere gurtzaren eta Kataluniako zaindari bezala sagaratzearen jatorria. Bere aurkikuntzak, tokia, erromesaldi gune bihurtu zuen, eta Montserrateko monasterioa eraikitzea eragin zuen.

## Kondaira

Kondairak dioenez, 880. urtean, larunbat ilunabar batean, artzain-ume batzuek argi handi bat ikusi zuten zerutik jaisten, mendiaren erdi parean pausatzen zen melodia eder batek lagunduta. Hurrengo astean gurasoekin itzuli ziren eta ikusmena errepikatu egin zen. Hurrengo asteetan Olesa de Montserrateko erretorearekin ere gertatu zen. Gertaeraren berri izan zutenean, Manresako apezpikua agertu zen; orduan kobazulo bat aurkitu zuten eta bertan Santa Mariaren irudia aurkitu zuten. Prozesioan Manresara eramaten saiatu ziren, baina saiakera ez zen batere erraza izan, jainkozko borondatea ulertaraztea eragin ziena: irudi hura Montserrat mendian gurtua izan behar zen.

## Erreferentziak

* ↑ (Katalanez) Rovira i Gómez, Salvador-J.. (1996). «Els Montserrat tarragonins dels segles XVI i XVII» Quaderns d'història tarraconense XIV: 221..

## Kanpo estekak

* Datuak: Q2917535
* Multimedia: Santa Cova de Montserrat / Q2917535
# Mintz ponpa

Mintz ponpa edo diafragma ponpa mugimendu positibozko ponpa mota bat da (orokorrean alternatiboa), non presio batuketa, horma elastiko batzuen bultzadarengatik egiten den (mintzak edo diafragmak), kameraren bolumena aldatzen dutena, alternatiboki igo eta jeitsiz. Erretentzio balbula batzuek (orokorrean elastomerozko bolak), fluidoaren mugimendua, presio gutxieneko tokitik presio gehieneko tokira izatea kontrolatzen dute.
Ponpa hauen akzioa, honako hau izan daiteke:
Diafragma edo mintz bikoitzeko ponpa pneumatiko eta elektrikoak badaude, hauek, aurrekoen printzipio beraren bidez funtzionatzen dutelarik, baina bi kamera dituzte, bakoitza diafragma batekin, mintz batek bere kamerako bolumena jaisten duenean, besteak, bere kamerakoa igotzen duelarik, eta alderantziz.

## Erabilpenak

Badituzte zenbait abantaila beste ponpa mota batzuekiko, ez baitute ixte mekanikorik ezta paketatzerik ere, ponpaketa ekipoak haustearen arrazoi nagusia baitira baldintza serioetan. Ponpa hauek, autoelikatzaileak dira, hau da, ez da beharrezkoa xurgaketa zutabea likidoz betetzea funtziona dezaten, honela, gordailuetatik likidoa, xurgatuz ateratzeko erabil daitezkeelarik, xurgaketa hodia, hasieran, airez beteta baldin badago ere.
Bere mantenua, erraza eta azkarra da, eta erraz aldatzekoak diren osagaiekin.
Makinak lan egin behar duen tenperatura mailaren arabera, mintzezko material ezberdinak erabiltzen dira. Materialik erabilienak, neoprenoa, vitona, teflona, poliuretanoa eta beste material sintetiko batzuk dira.
Ponpa hauek korrosioari dioten erresistentzia dela eta, eta funtzionatzeko elikatu behar ez direnez, ekipo hauek oso erabiliak dira industrian, ia edozein likidoren mugimendurako, eta industria mordo batean, azidoak, petroliotik lortutakoak, disolbatzaileak, margoak, bernizak, tintak, araztaile lokatzak, erreaktiboak, fruten kontzentratuak, txokolatea, prozesu plantak, industria kimikoak, janari industriak, optikak, industria galbanikoak, edariak, hondakin urak, meatzaritza, eraikuntza, itsasontziak, industria zeramikoak, kartoi industriak, paper lantegiak edo zirkuitu integratuak.

## Ikus, gainera

* Huts ponpa

## Kanpo estekak

* Datuak: Q649056
* Multimedia: Diaphragm pumps / Q649056
# Mintz tektorial

Mintz tektoriala edo Cortiren mintza Cortiren organo kiribila estaltzen duen mintza da, substantzia hialino eta homogeneo batez osatua. Mintz tektorialak, zelula sentsorialekin, euste-zelulekin eta nerbio-zuntzekin batera, Cortiren organoa osatzen du, barne-belarrian entzumen-prozesuaz arduratzen dena.

## Egitura

Mintz tektoriala azelerularra da eta gel baten antzeko egitura du. Osagai nagusia ura da (bere pisuaren %97ari dagokiona); gainerakoa kolagenoz, glikoproteinez eta proteoglikanoz osatuta dago.

## Erreferentziak

* ↑ Euskalterm: [Hiztegi terminologikoa] [2014]
* ↑ Euskalterm: [Otorrinolaringologia Hiztegia] [2015]
* ↑ Bases anatómicas del oído y el hueso temporal (Gaztelaniaz)
* ↑ Thalmann, I.; Thallinger, G.; Comegys, T.H.; Thalmann, R.. (1986). «Collagen – The Predominant Protein of the Tectorial Membrane» ORL 48 (2): 107–115. doi:10.1159/000275855. ISSN 1423-0275..

## Kanpo estekak

* Datuak: Q741774
* Multimedia: Tectorial membrane / Q741774
# Mintzaira (argipena)

Mintzaira hitzak adiera zenbait ditu:
* mintzaira edo hizkuntza;
* mintzaira edo hizkera.
# Mintzamen

Mintzamena mintzatzeko gaitasuna da, pentsamenduak eta sentimenduak hitzak erabiliz ahotik era ulergarri batean adierazteko ahalmena. Mintzamena laringearen eta hiodiearen egiturari esker, ahots-korden disposizioari esker eta burmuinean dauden Broca gunea eta Vernicke guneari esker sortzen da.

## Kanpo-estekak

* Datuak: Q7575399
# Mintzapraktika

Mintzapraktika euskararen erabilera sustatzeko ekimen orokorra da, Euskal Herrian zehar barreiatutako mintzalagun, berbalagun, mintzakide edo solaskide taldeak biltzen dituena. Aipatutako helburua hartuta, hiztunak arlo teorikotik praktikara igarotzea xedea da, gizartean ikusgarri bihurturik eta beti ere boluntariotzan oinarrituta dagoelarik. Horretarako mendirako txangoak, ekitaldi kulturalak eta abar antolatzea ohikoa da.
Hamabost urte baino gehiagoko ibilbidea dute ekimen hauek, eta gaur egun Hego Euskal Herriko lau herrialdeetan martxan daude, 40 udalerritan eta 2.000 bat pertsonek parte hartzen dutelarik.

## Historia

Aitzindaria Donostiako Mintzalagun ekimena izan zen 1993an, eta ordutik hedatuz joan dira antzeko egitasmoak euskal geografian zehar. 2000an Bizkaiko erakunde publikoak herrialde hartan mintzapraktika antolakuntzen hasi ziren. Azkenik, 2007an hiru probintzietarako koordinazio moduan "Mintzapraktika" ekimena abian ipini zuten AEK, Topagunea eta Eusko Jaurlaritzak.
Urte batzuk lehenago, 1989an Kataluniako Generalitatea eta 19 udalerrik sortu zuten "Consorci per a la Normalització Lingüística" erakunde publikoa martxan ipini zuten, "voluntaris per la llengua" izeneko ekimenak lankidetzan egiteko asmoz. Katalunian, ohikoa da mintzapraktika taldeetan estatu espainiarretik kanpotik etorritako herritarrek parte hartzea.
Bestela, Galizian ere 2007an erakunde publikoak lehenengo ekimenak sustatzen hasi ziren.

## Bibliografia

* "Tots els colors de la llengua". Mariona Casas eta Agustí Danés. Edicions l'Àlber. Vic, 2004.

## Kanpo estekak

* "Praktikatu: euskara praktikatzeko programak" bloga
* "Mintzalaguna" webgunea
* "Mintzalagun ekimena"
* "Voluntaris per la llengua" ekimenaren informazioa
* Datuak: Q12263672
# Mintzamenaren eta hizkuntzaren garapen-nahasmendu

Mintzamenaren eta hizkuntzaren garapen-nahasmenduak giza hizkuntza ikasteko edo erabiltzeko zailtasun multzo bati egiten dio erreferentzia: ezgaitasun fisiko edota mental bati lotuta ez dirudien zailtasun multzoa da.

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q775593
# Mintzan ahoz gora. Oroiteria

"Mintzan ahoz gora. Oroiteria" Berria aldizkariak plazaratutako lana da. Bertan Espainiako Gerra Zibilaren garaiko hamairu kanta bildu zuten, inongo apaingarririk gabe, A capella abestuaz, "etxe barruko babesean" horrela abesten zirelako, frankismoaren eta errepresioaren beldurrez. Lana egunkariak aurrera daraman Oroiteria proiektuarekin lotuta dago. Babesleak hauek izan ziren: Gipuzkoako Foru Aldundia, Euskadiko Artxibo Historikoa, Eusko Jaurlaritzaren Kultura eta Politika saila eta Gogora Institutua. Diskoak abestien letrekin, Harkaitz Canoren poema batekin eta 2016an Berrian agertutako eskela batekin liburuxka jaso zuen.

## Kantuen zerrenda

* "Ekaitza". Letra: Joxe Mari Lopetegi. Doinua:Joseba Tapia. Ahotsa: Leire Bilbao
* "Maritxo!". Letra: Salbatore Mitxelena. Doinua:Joseba Tapia. Ahotsa: Maite Larburu
* "Euria ta uria". Letra: Santi Onaindia. Doinua:Maite Arroitajauregi. Ahotsa: Maite Arroitajauregi
* "Gernika'ko uso txuriarena ". Letra: Telesforo Monzon. Doinua:Miren Narbaiza. Ahotsa: Miren Narbaiza
* "Len amar lagun giñan etxean". Letra: Joxe Zapirain. Doinua:Joseba Tapia. Ahotsa: Mertxe Oliden
* "Neronek tirako nizkin". Letra: Sebastian Salaberria. Doinua:Xabi Bandini. Ahotsa: Xabi Bandini
* "Gerrako gure ibilerak". Letra: Pepe Bolunburu. Doinua:La Basu. Ahotsa: La Basu
* "Espetxeko kontuak". Letra: Luis Rezola Arana. Doinua:Joseba Tapia. Ahotsa: Joseba Tapia
* "Zuti ozta-ozta nator". Letra: Benantzio Iñurrieta. Doinua:Xabier Montoia. Ahotsa: Xabier Montoia
* "Nork egin du gure galde". Letra: Iñaki Eizmendi. Doinua:Herrikoia. Ahotsa: Jon Enbeita
* "Erbesteko ametsak". Letra: I.-ko Bakartiya. Doinua:Xabier Lete. Ahotsa: Jexux Mari Irazu
* "Haurtxo haurtxoa". Letra: Piarres Larzabal. Doinua:Mixel Labegerie. Ahotsa: Mixel Etxekopar
* "Gerrako zauriei begira". Letra: Jexux Mari Irazu. Doinua:Xabier Lete. Ahotsa: Jexux Mari Irazu

## Taldea

* Ahotsak eta gitarra akustikoa: Mikel Urdangarin
* Gitarra elektrikoa: Rafa Rueda
* Teklatuak eta melodika: Koldo Uriarte
* Biolina: Nika Bitchiashvili
* Bateria: Angel Celada
* Baxua: Jon Cañaveras

## Erreferentziak

* ↑ https://web.archive.org/web/20170909233209/http://www.berria.eus/paperekoa/1964/032/001/2017-06-11/ahopekoak_boz_gora.htm
* ↑ Eskela Felix Goya Urbietari eskainita dago, aipamen honekin: "Gaur 29.220 egun bete dira DESAGERRARAZI zutela".

## Kanpo estekak

* Abestien letrak Berriaren webgunean.
* Datuak: Q61069062
# Mendoza Foru Korporazioa

Mendoza Foru Korporazioa edo XII. legealdiko Gipuzkoako Foru Korporazioa 2023ko ekainaren 30etik aurrera agintean dagoen Gipuzkoako Foru Gobernua da, 2023ko Gipuzkoako Batzar Nagusietarako hauteskundeen ondoren osatua. Batzar Nagusiek Eider Mendoza izendatu zuten zuten Gipuzkoako Ahaldun Nagusi, EAJ eta PSE-EEren arteko itunarekin eta PPren aldeko boto batekin. Historian lehen aldiz, emakume bat da ahaldun nagusia. Era berean, gobernuaren osaerari dagokionez, inoiz baino emakume gehiagok osatzen dute.

## Foru Korporazioa

* EAJ/PNV
* PSE-EE
| Saila | Erretratua | Erretratua | Izena | Legegintzaldia | Legegintzaldia | Err. |
| Saila | Erretratua | Erretratua | Izena | Hasiera | Amaiera | Err. |
| Ahaldun Nagusia | | | Eider Mendoza Larrañaga | 2023ko ekainaren 29a | Karguan | |
| Lehen Ahaldun Nagusiordea | | | José Ignacio Asensio Bazterra | 2023ko ekainaren 30a | Karguan | |
| Jasangarritasuna | | | José Ignacio Asensio Bazterra | 2023ko ekainaren 30a | Karguan | |
| Bigarren Ahaldun Nagusiordea | | | Maite Peña Lopez | 2023ko ekainaren 30a | Karguan | |
| Zaintza eta Gizarte Politikak | | | Maite Peña Lopez | 2023ko ekainaren 30a | Karguan | |
| Gobernantza | | | Irune Berasaluze Lazkano | 2023ko ekainaren 30a | Karguan | |
| Diputatuen Kontseiluko idazkaria | | | Irune Berasaluze Lazkano | 2023ko ekainaren 30a | Karguan | |
| Ekonomia Sustapena eta Proiektu Estrategikoak | | | Ane Insausti Altuna | 2023ko ekainaren 30a | Karguan | |
| Mugikortasuna, Turismoa eta Lurralde Antolaketa | | | Azahara Dominguez Urtizberea | 2023ko ekainaren 30a | Karguan | |
| Ogasuna eta Finantzak | | | Jokin Perona Lertxundi | 2023ko ekainaren 30a | Karguan | |
| Bide Azpiegiturak | | | Maria Ubarretxena Cid | 2023ko ekainaren 30a | Karguan | |
| Lurralde Oreka Berdea | | | Xabier Arruti Olazabal | 2023ko ekainaren 30a | Karguan | |
| Kultura, Lankidetza, Gazteria eta Kirola | | | Goizane Álvarez Irijoa | 2023ko ekainaren 30a | Karguan | |

## Erreferentziak

* ↑ «Gipuzkoako foru gobernu berriak inoiz baino emakume gehiago izango ditu, hamar diputatutik zazpi» EITB 2023-06-30 (Noiz kontsultatua: 2023-07-01).
* ↑ «Gipuzkoako Batzar Nagusietako lehendakaritzak 2023ko ekainaren 29an emandako ebazpena, Eider Mendoza Larrañaga andrea Gipuzkoako diputatu nagusi izendatzearen argitalpena xedatzen duena.» egoitza.gipuzkoa.eus (Gipuzkoako Aldizkari Ofiziala) (Noiz kontsultatua: 2023-07-01).
* 1 2 3 4 5 6 7 8 9 «5/2023 Foru Dekretua, ekainaren 30ekoa, foru diputatuak nahiz diputatu nagusiordeak izendatzekoa, eta Diputatuen Kontseiluko idazkaria hautatzekoa.» egoitza.gipuzkoa.eus (Gipuzkoako Aldizkari Ofiziala) (Noiz kontsultatua: 2023-07-01).

## Kanpo estekak

* Datuak: Q120367129
# Mendozavilita-NaFe

Mendozavilita-NaFe sulfato motako minerala da eta mendozavilita taldearen kidea da.

## Ezaugarriak

Mendozavilita-NaFe sulfato mineralaren formula kimikoa hau da: ${\ce {[Na2(H2O)15Fe^{3+}(H2O)6][Mo8P2Fe^{3+}3O35(OH)2]}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1,5 da.

## Erreferentziak

* 1 2 (Ingelesez) «Mendozavilita-NaFe: Mineral information, data and localities.» www.mindat.org (Noiz kontsultatua: 12-05-2019).
# Mendoza probintzia

Mendoza Argentinako 23 probintzietako bat da. Herrialdearen mendebaldean dago, Cuyo eskualdean. 148.827 kilometro koadroko eremua hartzen du, eta 2022an 2.014.533 biztanle zituen. Hiriburua Mendoza hiria da.

## Geografia

Mugakideak hauek ditu: iparraldean San Juan probintzia, ekialdean San Luis, hego-ekialdean La Pampa probintzia, hegoaldean Neuquén, eta mendebaldean Txileko Valparaíso, Santiago, O'Higgins eta Maule eskualdeak.

## Erreferentzia

* ↑ Argentina: Provinces. citypopulation.de (Noiz kontsultatua: 2023-6-21).

## Kanpo estekak

* (Gaztelaniaz) Probintziaren webgunea Mendoza.gov.ar
* Datuak: Q44797
* Multimedia: Mendoza Province / Q44797
# Mendozavilita-KCa

Mendozavilita-KCa mineral bat da eta mendozavilita taldearen kidea da.

## Ezaugarriak

Mendozavilita-KCa elementu kimiko mineralaren formula kimikoa hau da: ${\ce {[K2(H2O)15Ca(H2O)6][Mo8P2Fe^{3+}3O34(OH)3]}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Mendozavilita-KCa: Mineral information, data and localities.» www.mindat.org (Noiz kontsultatua: 12-05-2019).